proxectonos/corpus_dominio_legal_administrativo_tmp huggingface dataset:
RESOLUCIÓN do 5 de novembro de 2015, da Secretaría Xeral da Emigración, pola que se fai pública a minoración do importe existente para a concesión de axudas de emerxencia social e para a realización de viaxes por razóns de interese social, asistencial ou humanitario para o ano 2015, convocadas pola Resolución do 17 de febreiro de 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/11/2015

No Diario Oficial de Galicia número 37, do 24 de febreiro de 2015, publicouse a Resolución do 17 de febreiro de 2015, da Secretaría Xeral da Emigración, pola que se aproban as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario, e se procede á súa convocatoria para o ano 2015.
A convocatoria, no seu artigo 5, destina un crédito total para esta finalidade de 25.000 €, con cargo á aplicación orzamentaria 04.30.312C.480.0 dos orzamentos xerais da Comunidade Autónoma de Galicia para o ano 2015.
No parágrafo segundo do devandito artigo 5 establécese que, transcorrido o segundo cuadrimestre do ano sen ter sido tramitadas solicitudes para poder adxudicar o 50 % do crédito previsto, este poderá reducirse ata unha porcentaxe similar á empregada ata esa data para poder atender outros fins, logo da correspondente resolución da persoa titular da Secretaría Xeral da Emigración que será publicada no Diario Oficial de Galicia.
Como queira que, unha vez rematado o segundo cuadrimestre do ano 2015, non foron tramitadas solicitudes para poder adxudicar o 50 % do crédito previsto, cómpre minorar o importe da contía inicial prevista na devandita resolución.
Por todo o exposto e no exercicio das competencias atribuídas polo Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único
1. Para o exercicio orzamentario 2015 minórase en 10.000 € o importe da contía inicial prevista no artigo 5 da Resolución do 17 de febreiro de 2015, da Secretaría Xeral da Emigración, pola que se aproban as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario, e se procede á súa convocatoria para o ano 2015, que serán destinados a ampliar a dotación orzamentaria das axudas extraordinarias a persoas emigrantes galegas retornadas para o ano 2015, por resolución que será publicada no Diario Oficial de Galicia.
2. Esta modificación non afecta os prazos para a presentación de solicitudes establecidos na dita resolución de convocatoria nin tampouco o resto do seu articulado.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de novembro de 2015
RESOLUCIÓN do 10 de novembro de 2015, da Secretaría Xeral de Universidades, pola que se ordena a publicación do Acordo do Consello da Xunta de Galicia do 29 de outubro de 2015, polo que se aproba o Plan galego de financiamento universitario 2016-2020.
Consellería de Cultura, Educación e Ordenación Universitaria — III. Outras disposicións — 19/11/2015

En cumprimento do disposto no artigo 115 da Lei 6/2013, do 13 de xuño, do Sistema universitario de Galicia, o Consello da Xunta de Galicia, na súa reunión do 29 de outubro de 2015, adoptou o Acordo polo que se aproba o Plan galego de financiamento universitario 2016-2020.
Para xeral coñecemento, procédese á publicación do referido acordo, que figura como anexo a esta resolución.
O texto do dito plan estará a dispor do público no seguinte enlace http://www.edu.xunta.es
Santiago de Compostela, 10 de novembro de 2015
«Autorizar a aprobación do Plan galego de financiamento universitario 2016-2020, que se achega como anexo.
O Plan prevé acadar nos cinco anos de vixencia os seguintes obxectivos:
– Establecemento dun horizonte amplo de suficiencia e estabilidade financeira que permita á Xunta de Galicia e ás institucións públicas de ensino universitario na comunidade autónoma o desenvolvemento ordenado das súas políticas no período 2016-2020.
– Definición de criterios de asignación de recursos explícitos, baseados no custo estándar da docencia e na obtención de resultados nos ámbitos fundamentais da actividade universitaria: docencia, investigación e transferencia.
– Estimulación da adecuación da oferta ás demandas sociais, reorientando a oferta docente, potenciando a formación continua e a transferencia tecnolóxica e promovendo a mellora da calidade.
Para facer posible alcanzar os obxectivos anteriormente definidos, o plan prevé as seguintes achegas:
Este financiamento verase incrementado con achegas de partidas orzamentarias da Xunta de Galicia non vinculadas directamente ao plan (axudas, convenios, acordos… de distintas consellerías, organismos e entidades do sector público autonómico), así como fondos públicos procedentes de administracións locais, nacionais e europeas, cuxa estimación para o quinquenio de vixencia do PGFU é a seguinte:
Deste xeito, as previsións de financiamento público que percibirá o ensino universitario en Galicia no período 2016-2020 situaranse nunha cifra global de 2.478,13 millóns de euros».
ORDE do 26 de outubro de 2015 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 05/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O nomeamento de Tomás Fajardo da Costa como vogal no Consello de Administración da Autoridade Portuaria de Vilagarcía de Arousa, en representación do sector pesqueiro.
Santiago de Compostela, 26 de outubro de 2015
ORDE do 26 de outubro de 2015 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 05/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Comarcal de Empresarios de Arousa- Feca,
A renovación do mandato de Luis García-Reboredo Mendoza como vogal no Consello de Administración da Autoridade Portuaria de Vilagarcía de Arousa, en representación das organizacións empresariais.
Santiago de Compostela, 26 de outubro de 2015
ORDE do 26 de outubro de 2015 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 05/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Ferrol,
O cesamento de Juan Fernández García como vogal no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 26 de outubro de 2015
ORDE do 26 de outubro de 2015 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 05/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O cesamento de Benito González Sineiro como vogal representante do sector pesqueiro no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 26 de outubro de 2015
ORDE do 22 de outubro de 2015 pola que se resolve o concurso Eduemprende Idea 2015 dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, convocado pola Orde do 15 de maio de 2015 (Diario Oficial de Galicia do 27 de maio).
Consellería de Cultura, Educación e Ordenación Universitaria — III. Outras disposicións — 05/11/2015

A Orde do 15 de maio de 2015 (DOG do 27 de maio) pola que se convoca o concurso Eduemprende Idea 2015 dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, establece as bases e o procedemento para a adxudicación dos premios nas modalidades A e B.
Unha vez realizada a valoración dos proxectos de empresa presentados pola comisión de selección, designada conforme o procedemento establecido na orde de convocatoria, publicada a proposta provisional de adxudicación dos premios para as modalidades A e B da convocatoria, vista a acta coa proposta definitiva da comisión de selección e a correspondente proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios aos proxectos de empresa seleccionados no concurso Eduemprende Idea 2015, nas modalidades A e B, que figuran no anexo desta orde.
Segundo. Contra esta orde poderase interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes contado a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de outubro de 2015
RESOLUCIÓN do 26 de outubro de 2015 pola que se anuncia a convocatoria de axudas de acción social para o persoal desta entidade no exercicio 2015.
Consello da Cultura Galega — III. Outras disposicións — 05/11/2015

A Comisión Executiva do Consello da Cultura Galega, na súa reunión do 21 de setembro de 2015, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2015: axudas para a atención a discapacitados. Estas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante quince días hábiles.
Santiago de Compostela, 26 de outubro de 2015
DECRETO 155/2015, do 5 de novembro, polo que se dispón que cese Belén María do Campo Piñeiro como delegada territorial da Xunta de Galicia na Coruña.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 09/11/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día cinco de novembro de dous mil quince,
Que cese, por pase a outro destino, Belén María do Campo Piñeiro, como delegada territorial da Xunta de Galicia na Coruña, agradecéndolle os servizos prestados.
Santiago de Compostela, cinco de novembro de dous mil quince
DECRETO 156/2015, do 5 de novembro, polo que se dispón que cese Patricia Ulloa Alonso como directora xeral de Gandaría, Agricultura e Industrias Agroalimentarias.
Consellería do Medio Rural — II. Autoridades e persoal — 09/11/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día cinco de novembro de dous mil quince,
Que cese, por petición propia, Patricia Ulloa Alonso, como directora xeral de Gandaría, Agricultura e Industrias Agroalimentarias, agradecéndolle os servizos prestados.
Santiago de Compostela, cinco de novembro de dous mil quince
ORDE do 30 de outubro de 2015 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 4 de maio de 2015.
Consellería de Cultura, Educación e Ordenación Universitaria — III. Outras disposicións — 11/11/2015

Por Orde do 4 de maio de 2015 (DOG do 18 de maio), regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2015.
O artigo 10 establece que a Consellería de Cultura, Educación e Ordenación Universitaria publicará o anuncio de exposición das listaxes definitivas das persoas beneficiarias, coa indicación da contía que lle corresponde a cada alumno, no Diario Oficial de Galicia.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2015, prazo maio, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria; na Consellería de Presidencia, Administracións Públicas y Xustiza, oficina de Atención ao Cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición, perante a Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de outubro de 2015
ORDE do 28 de outubro de 2015 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2014/15, convocados pola Orde do 26 de xuño de 2015 (Diario Oficial de Galicia do 7 de xullo).
Consellería de Cultura, Educación e Ordenación Universitaria — III. Outras disposicións — 11/11/2015

A Orde do 26 de xuño de 2015 (DOG do 7 de xullo) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2014/15, establece no seu artigo 10.5 que o titular da Dirección Xeral de Educación, Formación Profesional e Innovación Educativa elevará a proposta feita polo tribunal ao conselleiro de Cultura, Educación e Ordenación Universitaria, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicadas as cualificacións provisionais obtidas polos candidatos e candidatas no portal educativo https://www.edu.xunta.es , resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa.
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2014/15 ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de outubro de 2015
DECRETO 160/2015, do 22 de outubro, polo que se aproba o cambio de titularidade dun treito da estrada OU-320 Piñeira de Arcos (N-525) - A Ponte Noalla (OU-105) a prol do Concello de Taboadela.
Consellería de Infraestruturas e Vivenda — III. Outras disposicións — 10/11/2015

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
A estrada OU-320 ten unha funcionalidade local, xa que é unha estrada paralela á N-525, e a estrada nacional é a que presta o servizo para os tráficos de longo e medio percorrido. Esta estrada presenta deficiencias no estado do pavimento que necesitan ser reparadas.
O cambio de titularidade do treito da estrada OU-320 é de enorme importancia para o concello e con tal motivo o Concello de Taboadela e a Axencia Galega de Infraestruturas, tras os informes favorables emitidos polos servizos competentes, asinaron un acordo o día 9 de xuño de 2015 para iniciar os tramites da transferencia do treito da estrada OU-320 Piñeira de Arcos (N-525) - A Ponte Noalla (OU-105) desde o p.q. 17+500 ata o p.q. 19+700.
De conformidade co anteriormente exposto, por proposta da conselleira de Infraestruturas e Vivenda e logo de deliberación do Consello da Xunta de Galicia, na súa reunión do día vinte e dous de outubro de dous mil quince,
Artigo 1
Apróbase a cesión de titularidade a prol do Concello de Taboadela do treito da estrada OU-320 Piñeira de Arcos (N-525) - A Ponte Noalla (OU-105) desde o p.q. 17+500 ao p.q. 19+700.
Artigo 2
En aplicación dos números 4 e 6 do artigo 10 da Lei 8/2013 do 28 de xuño, de estradas de Galicia, o Concello de Taboadela deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
A entrega dos bens formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Corresponderanlle ao Concello de Taboadela, a partir da formalización da entrega, todas as actividades de xestión, mantemento, conservación e explotación do treito sinalado, así como o exercicio das funcións de disciplina viaria e calquera outra que poida corresponderlle como nova Administración titular.
Disposición derradeira
O presente decreto terá efectos desde o día seguinte ao da súa publicación no
Diario Oficial de Galicia.
Santiago de Compostela, vinte e dous de outubro de dous mil quince
CORRECCIÓN de erros. Comunicación do 7 de agosto de 2015 pola que se ordena a publicación no Diario Oficial de Galicia da reforma do Regulamento do Parlamento de Galicia.
Presidencia da Xunta de Galicia — I. Disposicións xerais — 17/11/2015

Advertidos erros na publicación da Comunicación do 7 de agosto de 2015 pola que se ordena a publicación no
Diario Oficial de Galicia
da reforma do Regulamento do Parlamento de Galicia, publicada no
Diario Oficial de Galicia
núm. 162, do 26 de agosto de 2015, cómpre facer as oportunas correccións no sentido que se indica a seguir:
Na páxina 34793, Exposición de motivos, parágrafo segundo,
Onde di:
«…Lei 1/1983, do 22 de febreiro, reguladora da Xunta e da súa Presidencia…».
Debe dicir:
«…Lei 1/1983, do 22 de febreiro, de normas reguladoras da Xunta e da súa Presidencia…».
Na páxina 34794, Exposición de motivos, parágrafo décimo terceiro,
Onde di:
«…Lei 1/1983, do 22 de febreiro, reguladora da Xunta e da súa Presidencia…».
Debe dicir:
«…Lei 1/1983, do 22 de febreiro, de normas reguladoras da Xunta e da súa Presidencia…».
Na páxina 34798.
Onde di:
«Catorce. Engádese un novo artigo 141 bis, que quedará integrado dentro dun novo capítulo II bis, …».
Debe dicir:
«Catorce. Engádese un novo artigo 141 bis, que quedará integrado dentro dun novo capítulo I bis, …».
Na páxina 34800,
Onde di:
«Artigo segundo.
Modificación do artigo 48 da Lei 1/1983, do 22 de febreiro, reguladora da Xunta e da súa Presidencia
».
Debe dicir:
«Artigo segundo.
Modificación do artigo 48 da Lei 1/1983, do 22 de febreiro, de normas reguladoras da Xunta e da súa Presidencia
».
Na páxina 34800, na disposición derradeira única, último parágrafo,
Onde di:
«…A modificación do artigo 48 da Lei 1/1983, do 22 de febreiro, reguladora da Xunta e da súa Presidencia…».
Debe dicir:
«…A modificación do artigo 48 da Lei 1/1983, do 22 de febreiro, de normas reguladoras da Xunta e da súa Presidencia…».
CORRECCIÓN de erros. Lei 7/2015, do 7 de agosto, de iniciativa lexislativa popular e participación cidadá no Parlamento de Galicia.
Presidencia da Xunta de Galicia — I. Disposicións xerais — 17/11/2015

Advertidos erros na publicación da Lei 7/2015, do 7 de agosto, de iniciativa lexislativa popular e participación cidadá no Parlamento de Galicia, publicada no Diario Oficial de Galicia núm. 157, do 19 de agosto, cómpre facer as oportunas correccións no sentido que se indica a continuación:
Na páxina 33936:
Artigo 16
– No punto «4» debe dicir «3» e no punto «5» debe dicir «4».
– Debe engadirse un novo punto 5 co seguinte texto:
«5. A Xunta Electoral de Galicia será competente para establecer os requisitos necesarios para que o procedemento de recollida de sinaturas poida realizarse a través do sistema de sinatura electrónica.»
Na páxina 33938:
Debe engadirse despois do artigo 18 o seguinte texto:
«Disposición transitoria. Regulación da sinatura electrónica
A Xunta Electoral de Galicia disporá dun prazo de tres meses desde a entrada en vigor desta norma para a elaboración das disposicións necesarias que permitan o uso da sinatura electrónica prevista no artigo 15 desta lei.»
RESOLUCIÓN do 29 de outubro de 2015 pola que se inscribe a asociación Amigos de los Caminos de Santiago a Caballo Equum Peregrinans no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 16/11/2015

Feitos:
A asociación Amigos de los Caminos de Santiago a Caballo Equum Peregrinans presenta unha solicitude de inscrición no Rexistro de Entidades de Promoción do Camiño de Santiago o día 26 de outubro de 2015.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi presentada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto, regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 28 de outubro de 2015 sobre a solicitude no cal se constata que a asociación Amigos de los Caminos de Santiago a Caballo Equum Peregrinans persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a asociación Amigos de los Caminos de Santiago a Caballo Equum Peregrinans quede inscrita no Rexistro de Entidades de Promoción do Camiño de Santiago co número 209.
Santiago de Compostela, 29 de outubro de 2015
RESOLUCIÓN do 4 de novembro de 2015 pola que se anuncia a convocatoria para a concesión de diversas bolsas para a formación práctica.
Parlamento de Galicia — III. Outras disposicións — 09/11/2015

A Mesa do Parlamento de Galicia, na sesión do 3 de novembro de 2015, acordou aprobar as bases das convocatorias para a concesión das seguintes bolsas relacionadas coa actividade da institución:
a) 3 bolsas de formación en arquivo, biblioteca e documentación.
b) 1 bolsa de formación en comunicación institucional.
c) 2 bolsas de formación en publicacións.
d) 1 bolsa de formación en informática.
e) 1 bolsa de formación en xestión parlamentaria.
As bases estarán dispoñibles no Boletín Oficial do Parlamento de Galicia e na páxina web do Parlamento de Galicia ( www.parlamentodegalicia.gal ).
As solicitudes poderán presentarse no prazo de quince (15) días naturais desde o seguinte ao da súa publicación no Boletín Oficial do Parlamento de Galicia.
Santiago de Compostela, 4 de novembro de 2015
ORDE do 29 de outubro de 2015 pola que se modifica o prazo de xustificación da Orde do 3 de xullo de 2015 pola que se establecen as bases reguladoras das subvencións para o fomento do emprego en cooperativas e sociedades laborais e a promoción do cooperativismo, e se convocan para o ano 2015 (DOG número 133, do 16 de xullo).
Consellería de Economía, Emprego e Industria — III. Outras disposicións — 09/11/2015

No Diario Oficial de Galicia número 133, do 16 de xullo de 2015, publicouse a Orde do 3 de xullo de 2015 pola que se procede á convocatoria de axudas dos programas de fomento do emprego en cooperativas e sociedades laborais e a promoción do cooperativismo para o ano 2015.
No artigo 57, parágrafo segundo, establécese que «A data máxima de xustificación das accións subvencionadas será o 16 de novembro de 2015».
Diversas dificultades de carácter técnico, así como o atraso producido pola asignación orzamentaria de fondos finalistas do Estado e do Fondo Social Europeo, que financian esta orde, levaron á súa publicación tardía no Diario Oficial de Galicia, o que provocou que a fase de instrución se prolongase máis alá das datas inicialmente previstas, o que afecta os prazos de resolución das solicitudes.
Por tal motivo, co fin de garantir a maior eficacia posible da convocatoria das referidas axudas, cómpre adaptar o prazo de xustificación das axudas, xa que por causas sobrevidas resulta de difícil cumprimento.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único. Modificar o artigo 57, parágrafo segundo, da Orde do 3 de xullo de 2015 pola que se establecen as bases reguladoras das subvencións para o fomento do emprego en cooperativas e sociedades laborais e a promoción do cooperativismo, e se convocan para o ano 2015, que queda redactado como segue:
«A data máxima de xustificación das accións subvencionadas será o 26 de novembro de 2015».
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 29 de outubro de 2015
RESOLUCIÓN do 28 de outubro de 2015, da Secretaría Xeral da Emigración, pola que se publican as subvencións concedidas ao abeiro da Resolución do 22 de xaneiro de 2015 pola que se establecen as bases reguladoras e se convocan as subvencións correspondentes aos programas de actuación en favor das comunidades galegas no exterior para o exercicio 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/11/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e a finalidade ou finalidades da subvención, e así o recolle no artigo 8.4 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I, anexo II e anexo III, por importe igual ou superior a 3.000 €, ao abeiro da seguinte convocatoria: Resolución do 22 de xaneiro de 2015, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2015 (DOG núm. 18, do 28 de xaneiro).
Crédito orzamentario: 900.000 € con cargo á aplicación 04.30.312C.481.0.-Axudas a entidades no ámbito das migracións.
Finalidade:
– Programa 1. Axudas para gastos de funcionamento: contribuír ao financiamento dos gastos correntes ou de funcionamento de carácter periódico derivados de servizos externos en que incorran as comunidades galegas e centros colaboradores existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola xuventude; fomentar a programación cultural, social e formativa, a acción informativa, divulgativa, edición de publicacións, programas de radio, etc., e participación da mocidade no funcionamento das entidades galegas do exterior.
– Programa 3. Accións de especial relevancia promovidas por comunidades galegas: contribuír ao financiamento de proxectos de actividades de carácter extraordinario para a entidade que as promove ou nas cales participa activamente, non recorrentes, cuxa finalidade é a promoción cultural, social ou económica de Galicia no ámbito no que estea asentada, tales como mostras, feiras, certames ou efemérides especiais.
Santiago de Compostela, 28 de outubro de 2015
Programa 1. Axudas para gastos de funcionamento:
Programa 2. Axudas para proxectos culturais, sociais, de accións informativas e proxectos promovidos pola xuventude:
Programa 3. Accións de especial relevancia promovidas por comunidades galegas:
RESOLUCIÓN do 28 de outubro de 2015, da Secretaría Xeral da Emigración, pola que se publican as subvencións concedidas ao abeiro da Resolución do 16 de febreiro de 2015 pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos das comunidades galegas no exterior para o exercicio 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/11/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 8.4 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I e anexo II, por importe igual ou superior a 3.000 €, ao abeiro da seguinte convocatoria: Resolución do 16 de febreiro de 2015, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de apoio infraestrutural e adquisición de equipamentos ás comunidades galegas no exterior para o exercicio 2015 (DOG núm. 37, do 24 de febreiro).
Crédito orzamentario: 500.000 € con cargo á aplicación 04.30.312C.781.0.-Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para ampliación, reforma, rehabilitación e conservación das súas instalacións e/ou do seu patrimonio cultural: contribuír ao financiamento dos gastos derivados dos investimentos que realicen en obras de ampliación, reforma, rehabilitación, conservación e restauración, destinadas á mellora das súas instalacións e/ou patrimonio cultural.
– Programa B. Axudas para a mellora de dotacións e equipamentos de carácter inventariable: contribuír ao financiamento da adquisición de dotacións e equipamentos que melloren as condicións en que se desenvolvan as actividades asociativas.
Santiago de Compostela, 28 de outubro de 2015
Programa A. Axudas a entidades galegas no exterior para ampliación, reforma, rehabilitación e conservación das súas instalacións e/ou do seu patrimonio cultural:
Programa B. Axudas a entidades galegas no exterior para a mellora de dotacións e equipamentos de carácter inventariable:
ORDE do 12 de novembro de 2015 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 20/11/2015

O texto refundido da Lei de portos do Estado e da mariña mercante (Real decreto lexislativo 2/2011, do 5 de setembro) no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente de Portos do Estado,
O nomeamento de Francisco Javier Romero Caramelo como vogal no Consello de Administración da Autoridade Portuaria de Ferrol-San Cibrao, en representación da Administración xeral do Estado.
Santiago de Compostela, 12 de novembro de 2015
ORDE do 12 de novembro de 2015 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 20/11/2015

O texto refundido da Lei de portos do Estado e da mariña mercante (Real decreto lexislativo 2/2011, do 5 de setembro) no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente de Portos do Estado,
O cesamento de Manuel Garat Caramé, como vogal no Consello de Administración da Autoridade Portuaria de Ferrol-San Cibrao en representación da Administración xeral do Estado, agradecéndolle os servizos prestados.
Santiago de Compostela, 12 de novembro de 2015
CORRECCIÓN de erros. Orde do 19 de novembro de 2015 pola que se regulan as operacións de peche do exercicio de 2015 e de apertura do exercicio 2016.
Consellería de Facenda — III. Outras disposicións — 26/11/2015

Advertidos erros na publicación da Orde do 19 de novembro de 2015 pola que se regulan as operacións de peche do exercicio 2015 e de apertura do exercicio 2016, publicada no Diario Oficial de Galicia número 222, do 20 de novembro de 2015, cómpre facer as oportunas correccións no sentido que se indica a continuación:
– Na páxina 43903, no artigo 4, número 4.4, letra a), onde di: «Os expedientes financiados con Feder, FSE e FEP deberán ser contabilizados, se é o caso, con data límite do 29 de decembro», debe dicir: «Os expedientes financiados con Feder, FSE e FEP terán como data límite de entrada nas intervencións delegadas e territoriais o 28 de decembro, e deberán ser contabilizados, se é o caso, con data límite do 29 de decembro».
– Na páxina 43904, artigo 4, número 4.4, letra b), onde di: «Os expedientes financiados con Feader deberán ser contabilizados, se é o caso, con data límite do 17 de decembro», debe dicir: «Os expedientes financiados con Feader terán como data límite de entrada nas intervencións delegadas e territoriais o 14 de decembro, e deberán ser contabilizados, se é o caso, con data límite do 17 de decembro».
ORDE do 5 de novembro de 2015 pola que se modifica o Manual de sinalización turística de Galicia aprobado polo Decreto 85/2012, do 16 de febreiro, e se regula a imaxe e sinalética do Camiño de Santiago.
Vicepresidencia e Consellería de Presidencia, Administracións Públicas e Xustiza — I. Disposicións xerais — 18/11/2015

O Decreto 85/2012, do 16 de febreiro, polo que se modifica o Decreto 138/2008, do 22 de maio, polo que se regula a sinalización turística de Galicia e se aproba o Manual de sinalización turística de Galicia, establece na súa disposición derradeira primeira a facultade do titular da Consellería de Presidencia, Administracións Públicas e Xustiza para ditar as disposicións necesarias para o desenvolvemento deste decreto e, en concreto, para realizar as modificacións necesarias no Manual de sinalización turística de Galicia.
O Camiño de Santiago foi declarado en 1987 como primeiro itinerario cultural europeo polo Consello de Europa e, posteriormente, en 1993 o Camiño francés recibiu a distinción como patrimonio mundial, ampliada recentemente aos Camiños do Norte, que en Galicia afecta os chamados Camiño Norte e Camiño Primitivo.
O Camiño de Santiago é un itinerario de peregrinación cunha dilatada historia de máis de 1.200 anos que, na actualidade, está a experimentar unha importante revitalización. O pasado ano foron preto de 250.000 os peregrinos que percorreron máis de 100 km a pé ou 200 en bicicleta. Esta afluencia proxecta a imaxe de Galicia por todo o mundo e supón un importante recurso para a economía de Galicia.
En Galicia están declarados como Camiño de Santiago 1.320 km que discorren por máis de cen municipios.
Neste sentido, e dado que o Camiño de Santiago é un dos símbolos máis consolidados da imaxe de Galicia no exterior, resulta imprescindible unificar e harmonizar a sinalización do Camiño de Santiago, definindo e delimitando os seus elementos gráficos e diferentes aplicacións.
Consecuentemente con todo o anterior, vista a proposta formulada pola Axencia Turismo de Galicia, e logo do informe da Asesoría Xurídica, esta consellería, no exercicio das facultades conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Modifícase o Manual de sinalización turística de Galicia aprobado polo Decreto 85/2012, do 16 de febreiro, engadindo un apartado correspondente á imaxe e sinalética do Camiño de Santiago, que se insire como anexo I da presente orde.
Disposición transitoria
Os elementos e sinais xa existentes e que non se axusten ao disposto nesta orde deberán adaptarse ás súas prescricións no prazo de catro anos desde a súa entrada en vigor.
Disposición derradeira primeira
Facúltase a persoa titular da Dirección da Axencia Turismo de Galicia, no ámbito das súas competencias, para ditar as resolucións e as instrucións necesarias para o desenvolvemento e o cumprimento desta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de novembro de 2015
CORRECCIÓN de erros. Orde do 10 de novembro de 2015 pola que se regula o procedemento para a emisión do informe sobre o esforzo de integración da persoa estranxeira no ámbito da Comunidade Autónoma de Galicia.
Consellería de Política Social — I. Disposicións xerais — 27/11/2015

Advertidos erros na citada orde, publicada no Diario Oficial de Galicia núm. 225, o mércores, 25 de novembro de 2015, cómpre facer as seguintes correccións:
Na páxina 44520, no artigo 11. Emisión do informe, onde di: «1. Será competente para a emisión do informe favorable de esforzo de integración a persoa titular da dirección xeral competente en materia de inclusión social. Só se emitirán informes favorables se da documentación achegada non se acreditase o esforzo de integración, comunicarase tal circunstancia de forma motivada á persoa solicitante», debe dicir: «1. Será competente para a emisión do informe favorable de esforzo de integración a persoa titular da dirección xeral competente en materia de inclusión social. Só se emitirán informes favorables. Se da documentación achegada non se acreditara o esforzo de integración, comunicarase tal circunstancia de forma motivada á persoa solicitante».
RESOLUCIÓN do 13 de novembro de 2015 pola que se ordena a publicación do Acordo do Consello da Xunta de Galicia do 13 de novembro de 2015, polo que se aproba a modificación da relación de postos de traballo dos órganos superiores e de dirección dependentes da Presidencia da Xunta de Galicia.
Consellería de Facenda — III. Outras disposicións — 17/11/2015

A aprobación da modificación da relación de postos de traballo dos órganos superiores e de dirección dependentes da Presidencia da Xunta de Galicia xustifícase polas necesidades organizativas e funcionais do departamento.
En consecuencia, por proposta dos órganos superiores e de dirección dependentes da Presidencia da Xunta de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 13 de novembro de 2015, adoptou o seguinte acordo:
Primeiro. Apróbase a modificación da relación de postos de traballo dos órganos superiores e de dirección dependentes da Presidencia da Xunta de Galicia nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 13 de novembro de 2015, relativo á aprobación da modificación da relación de postos de traballo dos órganos superiores e de dirección dependentes da Presidencia da Xunta de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 13 de novembro de 2015
RESOLUCIÓN do 23 de outubro de 2015, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do Fondo de Acción Social do ano 2015 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/11/2015

De conformidade co establecido no punto 4 da Resolución do 22 de abril de 2015, da Dirección Xeral de Xustiza, pola que se dá publicidade á convocatoria e aos criterios de repartición do Fondo de Acción Social do ano 2015 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo, no prazo de dous meses desde o día seguinte ao da súa publicación, ou ben recurso potestativo de reposición, no prazo dun mes ante este centro directivo.
Santiago de Compostela, 23 de outubro de 2015